CELEX: 32017R1325
Language: lt
Date: 2017-07-17 00:00:00
Title: 2017 m. liepos 17 d. Tarybos reglamentas (ES) 2017/1325, kuriuo iš dalies keičiamas Reglamentas (ES) 2016/44 dėl ribojamųjų priemonių atsižvelgiant į padėtį Libijoje

18.7.2017   
            
            
               LT
            
            
               Europos Sąjungos oficialusis leidinys
            
            
               L 185/16
            
         TARYBOS REGLAMENTAS (ES) 2017/1325
   2017 m. liepos 17 d.
   kuriuo iš dalies keičiamas Reglamentas (ES) 2016/44 dėl ribojamųjų priemonių atsižvelgiant į padėtį Libijoje
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 215 straipsnį,
   atsižvelgdama į 2015 m. liepos 31 d. Tarybos sprendimą (BUSP) 2015/1333 dėl ribojamųjų priemonių atsižvelgiant į padėtį Libijoje ir kuriuo panaikinamas Sprendimas 2011/137/BUSP (1),
   atsižvelgdama į 2016 m. sausio 18 d. Tarybos reglamentą (ES) 2016/44 dėl ribojamųjų priemonių atsižvelgiant į padėtį Libijoje ir kuriuo panaikinamas Reglamentas (ES) Nr. 204/2011 (2)
   
   kadangi:
   
               (1)
            
            
               2017 m. vasario 6 d. Taryba pažymėjo, kad neteisėtas migrantų gabenimas ir prekyba žmonėmis prisideda prie politinės ir saugumo padėties Libijoje destabilizavimo;
            
         
               (2)
            
            
               2017 m. liepos 17 d. Taryba priėmė Sprendimą (BUSP) 2017/1338 (3), kuriuo taikomi tam tikrų prekių, kurios gali būti naudojamos neteisėtam migrantų gabenimui ir prekybai žmonėmis, eksporto į Libiją apribojimai;
            
         
               (3)
            
            
               priemonėms įgyvendinti – visų pirma siekiant užtikrinti, kad ekonominės veiklos vykdytojai visose valstybėse narėse jas taikytų vienodai – būtina imtis reglamentavimo veiksmų Sąjungos lygmeniu;
            
         
               (4)
            
            
               todėl Reglamentas (ES) 2016/44 turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamentas (ES) 2016/44 iš dalies keičiamas taip:
   
               1.
            
            
               Įterpiamas šis straipsnis:
               „2a straipsnis
               1.   Išankstinio leidimo reikalaujama šiais atvejais:
               
                           a)
                        
                        
                           tiesiogiai arba netiesiogiai parduoti, tiekti, perduoti arba eksportuoti asmenims, subjektams ar organizacijoms Libijoje ar naudojimui Libijoje VII priede išvardytas Sąjungos arba kitokios kilmės prekes;
                        
                     
                           b)
                        
                        
                           tiesiogiai arba netiesiogiai asmenims, subjektams ar organizacijoms Libijoje arba naudojimui Libijoje teikti techninę pagalbą ar tarpininkavimo paslaugas, susijusias su VII priede išvardytomis prekėmis arba su tokių prekių tiekimu, gamyba, priežiūra ir naudojimu;
                        
                     
                           c)
                        
                        
                           tiesiogiai arba netiesiogiai asmenims, subjektams ar organizacijoms Libijoje arba naudojimui Libijoje teikti finansavimą arba finansinę paramą, susijusią su VII priede išvardytomis prekėmis, visų pirma teikti dotacijas, paskolas ir eksporto kredito draudimą parduodant, tiekiant, perduodant ar eksportuojant tokias prekes ar teikiant susijusią techninę pagalbą arba tarpininkavimo paslaugas.
                        
                     2.   Į VII priedą įtraukiami objektai, kurie galėtų būti naudojami neteisėtam migrantų gabenimui ir prekybai žmonėmis.
               3.   1 dalis netaikoma valstybėms narėms tiesiogiai ar netiesiogiai parduodant, tiekiant, perduodant arba eksportuojant Libijos Vyriausybei arba jos agentūroms VII priede išvardytas prekes bei teikiant su tokiomis prekėmis susijusią techninę pagalbą, tarpininkavimo paslaugas, finansavimą ar finansinę paramą.
               4.   Atitinkama kompetentinga institucija nesuteikia 1 dalyje nurodyto leidimo, jei yra pagrįstų priežasčių manyti, kad prekės bus naudojamos neteisėtam migrantų gabenimui ir prekybai žmonėmis.
               5.   Jeigu kompetentinga institucija, nurodyta IV priede, vadovaudamasi šiuo straipsniu, atsisako suteikti leidimą arba jį panaikina, sustabdo jo galiojimą, iš esmės jį pakoreguoja ar atšaukia, atitinkama valstybė narė apie tai praneša kitoms valstybėms narėms ir Komisijai ir jiems pateikia atitinkamą informaciją.“
            
         
               2.
            
            
               20 straipsnyje įterpiamas šis punktas:
               
                           „c)
                        
                        
                           iš dalies keisti VII priedą siekiant patikslinti arba pritaikyti priede pateiktą sąrašą prekių, kurios galėtų būti naudojamos neteisėtam migrantų gabenimui ir prekybai žmonėmis, arba atnaujinti kodus iš Kombinuotosios nomenklatūros, pateiktos Reglamento (EEB) Nr. 2658/87 I priede.“
                        
                     
         2 straipsnis
   Šio reglamento priede pateiktas tekstas pridedamas kaip Reglamento (ES) 2016/44 VII priedas.
   3 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. liepos 17 d.
      
         
            Tarybos vardu
         
         
            Pirmininkė
         
         F. MOGHERINI
      
   
   
      (1)  OL L 206, 2015 8 1, p. 34.
   
      (2)  OL L 12, 2016 1 19, p. 1.
   
      (3)  2017 m. liepos 17 d. Tarybos sprendimas (BUSP) 2017/1338, kuriuo iš dalies keičiamas Sprendimas (BUSP) 2015/1333 dėl ribojamųjų priemonių atsižvelgiant į padėtį Libijoje (žr. šio Oficialiojo leidinio p. 49).
   
      PRIEDAS
      „
            VII PRIEDAS
            
               Prekių, kurios galėtų būti naudojamos neteisėtam migrantų gabenimui ir prekybai žmonėmis, kaip nurodyta 2a straipsnyje
            
            AIŠKINAMASIS RAŠTAS
            Nomenklatūros kodai yra papildyti iš Kombinuotosios nomenklatūros, kaip apibrėžta 1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo 1 straipsnio 2 dalyje ir išdėstyti jo I priede, kuris galioja šio reglamento paskelbimo metu, ir mutatis mutandis kaip iš dalies pakeista vėlesniais teisės aktais
            
                         
                     
                     
                        KN kodas
                     
                     
                        Aprašymas
                     
                  
                         
                     
                     
                        8407 21 
                     
                     
                        Pakabinamieji laivų varikliai (su kibirkštiniu uždegimu)
                     
                  
                        Ex
                     
                     
                        8408 10 
                     
                     
                        Pakabinamieji laivų varikliai (su slėginiu uždegimu)
                     
                  
                        Ex
                     
                     
                        8501 31 
                     
                     
                        Elektros pakabinamieji laivų varikliai, kurių galia ne didesnė kaip 750 W
                     
                  
                        Ex
                     
                     
                        8501 32 
                     
                     
                        Elektros pakabinamieji laivų varikliai, kurių galia didesnė kaip 750 W, bet ne didesnė kaip 75 kW
                     
                  
                        Ex
                     
                     
                        8903 10 
                     
                     
                        Pripučiamosios vandens transporto priemonės, skirtos pramogoms arba sportui
                     
                  
                        Ex
                     
                     
                        8903 99 
                     
                     
                        Motorlaiviai su pakabinamu varikliu
                     
                  “